
Joanne  Motherwell  Auctore. 


Mihi  aliquid  scripturo  pro  summis  in  medicina 
honoribus,  mens  multum  divisa  fuit,  quid  pro  ar- 
gumento tentaminis  mei  seligerim  : certe  copia 
ampla  mihi  adfuit,  unde  optionem  facerem,  sed 
hinc  orta  fuit  difficultas : tandem  in  mentem  de 
“ Parturitione  Haemorrhagica”  scribere  occurrit, 
et  modum  curandi,  et  remedia,  quae  optima  esse 
inveni  dicere.  In  hocce  opusculo,  in  animo  est 
solum  de  haemorrhagia,  tribus  mensibus  gravidi- 
tatis posterioribus  accidente,  et  tantum  de  partu- 
ritione, vel  Dystocia  haemorrhagica,  uti  a Doctore 
Merriman  designatur,  disserere. 

Hic  morbus  definiri  potest,  “ Profluvium  san- 
“ guinis  ex  utero  gravido,  vel  inter  parturiendum 
“ vel  post  foetus  et  secundarum  expulsionem.” 

Morbum  in  tres  species  distribuere  propono, 
et  omnes  ejus  aggressus,  vel  formas,  sub  hac  divi- 
sione includi  posse  puto. 

Imo,  Haemorrhagia  a casu  orta,  scilicet,  ubi 
placenta  partim  vel  in  toto,  injuria  alia  ve  causa 
separata  sit. 

Zdo,  Haemorrhagia  quae  non  evitari  potest,  scii, 
ubi  placenta  os  uteri,  vel  partem  ejus,  obtegit. 

3 tio,  Haemorrhagia  atonica,  scii,  ubi  post  partum 
vires  uteri  ad  contrahendum  non  satis  fortes  sint. 

Non  alter  morbus  est,  quam  hic,  de  quo  nunc 
scripturus  sum,  qui  medici  curam,  et  attentionem 
maximam,  sibi  magis  vindicat ; animae  enim  duae 
vel  plures  in  ejus  manus  sunt,  et  ni  mature,  et 
promptitudine  summa,  auxilium  praebet,  tempus 
aliquid  boni  faciendi  cito  dilabitur,  rivus  enim 
sanguinis  saepe  intra  parvum  tempus  profluit,  et 
aegra  moribunda  fit  priusquam  aliquid  auxilii  ad- 
hibeatur. 

Ordinem  hunc  sequi  in  animo  est,  scilicet, 
trium  specierum  causas,  symptomata,  prognosi n, 

i 

diagnosin,  et  curam  exponere. 

CAUSaE. 

Priince  Speciei. — Plerseque  haemorrhagiae  tri- 
bus mensibus  graviditatis  posterioribus  accidentes, 
sub  hac  specie  includi  possunt.  Haec  species  sae- 
pius inter  pauperes  et  eas  victum  ab  opere  quoti- 
diano obtinentes,  quam  inter  divites  accidit; 
quippe  hae,  quam  illae,  injuriae  magis  obnoxiae 
sunt.  Causae  ejus  praecipuae  sunt,  vis  externa, 
nempe,  ictus,  contusiones,  &c.  quibus  placenta, 
vel  portio  ejus,  separata  sit ; exercitationes  labori- 
osae, subitae  animi  affectiones,  veluti  ira,  terror, 
gaudium ; ea  quae  magnam  virium  intensionem 
requirunt,  scilicet,  magni  ponderis  elevatio,  in- 
ebrietas,  plethora,  debilitas,  veneris  cultus  immo- 
dicus, purgantia  drastica,  et  ea  praecipue  quae 
rectum  irritant,  ut  aloetica ; cantharides  simili  ra- 
tione agunt,  vesicam  stimulando ; nisus  graves  ad 
mingendum  et  alvum  dejiciendum,  funis  brevitas, 
status  uteri  morbidus ; praeterea,  dicere  pigit,  me- 
dicamenta varia,  consulto  a foeminis  morum  de- 
pravatorum, causa  abortum  efficiendi,  ingesta  fu- 
isse ; — hae  sunt  causae  speciei  hujus. 

Secundae  Speciei. — Placentae  positio  super  os 
uteri  hujus  speciei  sola  causa  esse  videtur : hic 
casus  aliquando,  sed  fortasse  raro,  haemorrhagiam 
causat,  priusquam  nona  mensis  fere  completa  sit ; 
nam  ut  periosteum  cum  osse,  sic  placenta  cum 
utero  crescit ; perraro  equidem  placenta  hunc  si- 
tum occupat : Medicus  in  hac  civitate,  qui  tria 
millia  ampliusve  obstetricassit,  mihi  dixit,  se  tan- 
tum exempla  quatuor  hujus  situs  placentae  vi- 
disse. 

Tertiae  Speciei. — Priusquam  causas  hujus  spe- 
ciei enumero,  recte  erit  dicere  eam  in  duas  spe- 
cies distinctas  dividi  posse ; quarum  prima  ante 
placentam  extractam,  secunda  post  foetum  et  in- 
volucra extracta,  accidit.  Causae  hujus  mali  sunt 
adhaesiones  secundarum  morbida?,  uteri  ad  con- 
tractionem inabilitas,  separatio  placentae  partialis, 
secundarum  incauta,  subita,  vel  violenta  extractio, 
foetus  parvus,  ideoque  facile  expellendus,  plerum- 
que placentae  extractionem  difficilem  facit,  ob 
exiguam  uteri  actionem  ; et  propterea  quod  Doc- 
tores  Gul.  Camebell  et  Merriman  in  eorum 
praelectionibus,  discipulis  admonent,  ne  foetum 
extrahant,  capite  nato,  sed  potius  doloribus  cx- 

pulsionem  effici  sinant,  et  recte  (me  judice)  ex- 
pulsionem melius  et  tutius  a doloribus  effici  di- 
cunt ; et  sic  uterum  satis  contracturum  ad  hae- 
morrhagiam evitandam,  quae  aliter  accidat.  De 
hac  re  certior  factus  sum  ; semel  ad  mulierem  par- 
turientem advocatus,  et  examinatione  per  vagi- 
nam facta,  uteri  dilatationem  tantum  inceptam 
esse  inveni ; tamen  paucis  momentis  post,  contra 
spem,  membranae  ruptae  fuere ; ego  (ut  talibus  ca- 
sibus plerumque  accidit)  puerperium  diuturnum 
, expectavi ; nihilominus,  semihora  post,  foetus  exi- 
guus partus  est,  et  nunquam  plus  difficultatis,  in 
placentam  extrahendo,  quam  in  hoc  casu,  exper- 
tus sum,  propter  exiguam  uteri  actionem. 

Hae  sunt  causae  hujus  in  parturi tione  mali,  prae- 
disponentes  et  excitantes.  Proxima  causa  spe- 
cierum  trium  eadem  est,  scilicet,  solutio  continui- 
tatis inter  uterum  et  involucra. 


SYMPTOMATA. 

Signa  quae  haemorrhagiae,  praesertim  primae 
speciei,  praecedunt,  sunt,  frigoris  sensus  per  totum 
corpus,  circa  mammas  flacciditas,  calor  et  horror 

interdum  alternantes,  sitis,  pulsus  frequens,  et 
praecipue  dolores  abdominis,  dorsi,  et  lumborum, 
parturientium  instar.  Ubi  haemorrhagia  erumpit, 
signa  alia,  et  saepe  infaustissima,  superveniunt; 
et  praesertim,  ubi  sanguinis  profluvium  sit  profu- 
sum, haec  symptomata  accedunt,  scilicet,  debilitas 
maxima,  faciei  pallor,  extremitatum  frigor,  pul- 
sus frequentissimus  et  debilissimus,  saepe  ad  car- 
pum non  percipiendus,  vomitus,  animi  deliquium, 
hysteria,  respiratio  laboriosa  et  suspiriis  interrup- 
ta, convulsiones,  et  tandem  mors  aegrae  aerumnas 
terminet. 


PROGNOSIS. 

Difficile  est  equidem  medico  prognosin  de  hu- 
jus morbi  eventu  dicere ; plerumque  caute  dicenda 
est.  In  omni  haemorrhagia  summi  momenti  est 
medico  causas  ejus  cognoscere  ; nam  sic  melius 
judicabit,  quid  fieri  oportet.  Saepe  multum  san- 
guinis effunditur,  qui  non  in  conspectum  venit : 
interdum  inter  placentam  et  uterum,  vel  placenta 
omnino  vel  tantum  ad  latus  separata,  in  uterum 
ipsum,  profluvium  sanguinis  saepe  accidit,  et  non 
extra  partes  externas  erumpit,  propter  foetus  caput 


DE  PARTURITIONE  HAEMORRHAGICA.  7 


os  uteri  obsidens : hinc  oritur  difficultas  dicendi 
quantum  sanguinis  amittatur.  Haemorrhagia  pe- 
riculosior est  ubi  sanguis  rapide,  et  quasi  rivo 
pleno  fluit,  quam  si  tarde  et  parce  fluxerat ; et  ea 
profusa  reditus  ejus  timendus  est.  De  periculo 
etiam  judicandum  est  pulsu  debili,  et  frequentis- 
simo  faciei  pallore,  et  artuum  frigore ; interdum 
arteriarum  pulsus  ad  carpum  non  sentiri  potest. 
Inquietas,  animi  deliquium,  respiratio  profunda, 
laboriosa  et  suspiriis  interrupta,  et  convulsiones 
sequuntur ; ex  his  signis,  respiratio  laboriosa  et 
convulsiones  praecipue  lethalia  sunt.  Alias  hys- 
teria  et  vomitus  accidunt,  quae  signa  non  tam  in- 
fausta sunt:  praesentia  dolorum  bonum  signum 
est ; si  enim  haemorrhagia  gravis  sit  doloribus  co- 
mitata, felicior  est  quam  si  dolores  nulli  adsint, 
et  tanto  magis  illi  aegram  opprimunt,  quanto  ci- 
tius curatio  efficitur ; illorum  enim  praesentia  vires 
non  omnino  dilabi  probat.  Hoc  aphorisma  etiam 
demonstrat,  exhibitionem  opii  plena  dosi  contra- 
indicari. 

DIAGNOSIS. 

mimi*  aHwmuap  idiis  maj  «rrqie  mim 

Morbus  de  quo  scribo  vix  cum  ullo  alio  con- 
fundi potest ; vix  equidem  inter  species  ipsas,  dia- 
gnosin aliquem  proferre  necesse  est ; tertia  enim 
non  postulat,  sed  fortasse  recte  erit  differentiam 
inter  primam  et  secundam  speciem  demonstrare. 
In  ambabus  sanguinis  fluxus  profusus  est,  sed  in 

specie  prima,  haemorrhagia  minor  est  doloribus 

\ 

urgentibus,  et  iisdem  multum  levatur,  et  ante 
dolorem  erumpit ; in  secunda  vero,  sanguinis  pro- 
fluvium erumpit  dolore  urgenti,  et  plerumque 
post  dolorem  fluit,  quippe  uteri  dilatatio,  in  omni 
nisu  placentam  magis  magisque  ab  utero  separat. 
In  prima  specie  placenta  non  sentiri  potest,  manu 
per  vaginam  introducto ; in  secunda  potest,  et  fa- 
cile per  tactum  medico  solerti  distinguenda,  patet. 

•'  *'*  Mi  ' > tb  ' I vUH>'  lliroiU 

RATIO  MEDENDI. 

Inter  disserendum  de  hujus  morbi  curatione, 
in  animo  est,  praesertim  dicere  quomodo  aegra  ob- 
stetricanda est,  si  prima  vel  secunda  specie  cor- 

repta  sit,  quas  enumeravi ; et  quae  remedia  optima 
sunt,  ad  haemorrhagiam  sistendam  si  tertia.  Ubi 
enim  signa  jam  alibi  enumerata  accidunt,  necesse 
erit  opem  ferre  mulieri  parturienti,  nam  hic  mo- 
dus spem  maximam  aegram  servandi  offert.  In 
primis  mensibus  vasa  sanguinea  uteri  parva  sunt, 
et  saepe  mulier  usu  venaesectionis,  remediorum 
astringentium,  et  quiete  uterum  ad  tempus  soli- 
tum gerit ; contra  vero,  in  mensibus  provectis, 
haec  remedia  nihil  prosunt,  propter  uteri  vascula- 
ritatem : hoc  tempore,  methodus  agendi  optima 
certe  erit,  primo  mulierem  obstetricare,  et  postea 
conari  haemorrhagiam  sistere ; quibus  indicatio  ter- 
tia adjiciatur,  nempe,  sanguinis  profluvium  inter 
obstetricandum  temperare. 

In  casibus  quibusdam,  ubi  profluvium  parcum, 
et  signa  supradicta  lenia  sint,  eadem  remedia,  ac 
in  abortu  usurpanda  sunt ; et  ad  haemorrhagiam 
sistendam,  tentandum  est;  ad  hoc  quies,  aer  cu- 
biculi moderate  gelidus,  cubile  durum,  positio 
supina,  cathartica  lenia,  ut  infusum  rosae,  cum 
salibus  mediis,  astringentia  interne  et  externe, 
potus  refrigerantes  et  acidulati,  adhibenda  sunt : 
si  plethora  adsit,  sanguis,  vena  secata,  e brachio 
detrahendus  est,  pro  aegrae  viribus ; diaeta  lenis 

esse,  et  ex  herbis,  et  fructibus  maturis  constare 
oportet.  Hoc  more  haemorrhagiae  levioris  mo- 
menti sistuntur,  et  mulier  ad  tempus  solitum 
uterum  gerit.  Sed  ubi  res  aliter  sese  habent,  et 
profluvium  adeo  copiosum  sit,  ut  vitam  minare- 
tur, necesse  erit  mulierem  quamprimum  obstetri- 
care. Ad  hoc  faciendum,  medici  alii  multum  na- 
turae viribus  confident ; alii  vero,  os  tincae  digito 
introducto,  dilatari  jubent : mihi  videtur  dilata- 
tionem ejus  fluxu  sanguinis  bene  effici ; omnibus 
enim  notum  est,  quantum  missio  sanguinis,  ad  id 
dilatandum,  etiamsi  rigidissimum,  confert;  flac- 
ciditas  ejus  nimia  certe  signum  infaustum  est, 
debilitatemque  indicat.  Si  vultus  et  arteriarum 
pulsus  fere  naturales  sint,  et  artus  non  frigescant, 
signum  faustum  est,  et  nihil  aliud  necessarium 
erit,  nisi  aegras  animum  firmare.  Sin  aliter  res 
sese  habeant,  opem  aegrae  ferre  oportebit.  Opti- 
ma agendi  methodus  erit,  membranas  quam  cito 
rumpere,  qua  ratione  uterus  saepe  contrahit,  et 
sanguinis  profluvium  multum  minuitur.  Inter 
omnes  vero  non  convenit  eas  tam  cito  rumpendas ; 
enim  plerique  medici  dicunt,  dilatationem  uteri, 
membranis  os  ejus  prementibus,  maxime  adjuvari : 
sed  post  sanguinis  amissionem,  os  tincae,  ut  supra 

memoravi,  raro  rigidum  esse  invenitur.  Si  actio 
uterina  et  vires  non  ad  foetum  expellendum  suffi- 
cient, tunc  necesse  erit,  manu  per  vaginam  intro- 
ducto, membranas  rumpere,  et  foetus  pedis  pre- 
hendere, quae  in  vaginam  trahendae  sunt.  Inter 
hoc  agendum,  medico  obstetricanti,  curae  esse  de- 
bet, cavere  ne  pedes  geminorum  sint ; sed  non 
meum  est,  quomodo  hoc  malum  evitandum  est, 
hic  demonstrare. 

Ad  nixus  parturientes  eliciendos,  nil  melius 
erit  quam  pressura  super  abdomen  ; et  simul  in 
vaginam  digitus  intromittendus  est.  In  plerisque 
casibus,  postquam  femora  extra  partes  venerant, 
mulier  extemplo  sublevanda  est ; nam  simul  ac 
illa  expulsa  sunt,  vita  foetus  in  dubio  est,  propter 
partium  internarum  pressuram,  super  funem  um- 
bilicalem. Si  funiculi  pulsatio  non  sentiri  potest, 
vita  ejus  in  periculo  est,  nisi  caput  cito  natum 
sit.  Inter  obstetricandum  vires  aegrae  sustinendae 
sunt,  et  siquando  uteri  vires  deficient,  stimulan- 
tia diffusibilia  administranda  sunt,  veluti  opium, 
spiritus  vini  tenuior,  vinum  rubrum,  &c.  ; haec 
remedia  et  uterum  ad  contractionem  stimulant 
et  vires  sustinent.  Opium  a quibusdam  in  hae- 
morrhagiae exemplis,  plena  dosi  adbibitur ; id  est. 

ad  corpus  totum,  et  per  consensum  uterum  ipsum, 
sedandum  ; enim  hac  ratione  dicunt  inducias  ob- 
tineri posse,  quibus  vasa  sanguinea  jam  exhausta 
replentur,  et  extrema  clauduntur.  Mihi  vero  po- 
tius videtur,  opium  dosi  media  adhibendum  esse ; 
nam  sic  vires  et  nixus  parturientes  renovati  foe- 
tum expellunt. 

In  secunda  specie,  regulae  eaedem  quae  in  prima 
commendavi  bene  respondent ; quinetiam  manus 
per  vaginam  introducenda,  et  placenta  separanda 
est ; quomodo  et  quando  hoc  optime  fiat,  medico 
obstetricanti  notum  erit;  mihi  scribenti  difficile 
est  equidem  aliquas  directiones,  quae  in  omni  casu 
respondeant,  exponere.  Haec  species  periculosa 
est  propter  uteri  vascularitatem,  eo  tempore  ges- 
tationis provecto ; et  praeterea  quia  omnis  nixus 
parturiens,  placentam  ab  utero  magis  magisque 
separat,  et  continuitate  inter  eam  et  uterum  so- 
luta, arteriarum  ramuli  hiant  sanguinemque  pro- 
fundunt, nec  aliquid  auxilii  praeberi  potest,  prius- 
quam foetum  in  lucem  edi.  Modus  haemorrha- 
giam sistendi  quem  ab  initio  commendavi,  tunc 
tentandus  est. 

Ubi  secundae  utero  adhaerent  post  foetus  partum, 
haemorrhagia  timenda  est.  Hoc  notum  est  uteri 

tumore  post  foetus  expulsionem,  funi  umbilicali 
non  descendente,  dum  abdomen  comprimimus,  et 
nostra  inabilitate  vel  difficultate  ad  ejusdem  in- 
sertionem in  placentam  tangendum,  digitis  per 
funem  intromissis.  In  omni  exemplo  ubi  secun- 
dae utero  adhaerent,  manus,  oleo  vel  adipe  bene 
lubricatus,  in  uterum  immitti,  et  causa  retentio- 
nis observari  debet.  Si  nulla  adhaesio  morbida 
sit,  detrahi  intra  horam  oportet.  In  exemplis 
quibusdam  detrahi  nequit,  propter  spasmum,  et 
praecipue  contractionem  illam  “ horologicam  ” dic- 
tam. Cum  cognovimus  hanc  adesse,  arte  uti  de- 
bemus ; et  cum  hoc  consilio,  ad  spasmum  solven- 
dum et  actionem  uteri  abnormem  minuendum, 
tincturae  opii  guttae  L.  vel  lx.  adhibendae  sunt ; et 
cum  aegra  somnolenta  fit,  quod  plerumque  intra 
quartam  vel  dimidiam  horae  partem  accidit,  ex- 
tractio tentanda  est. 

In  aliis  exemplis  vero,  ubi  adhaesio  morbida 
est,  inter  placentam  et  uterum,  periculum  maxi- 
mum metuendum  est : in  multis  equidem,  secun- 
dae non  separari  possunt,  absque  uteri  laceratione, 
et  si  non  extrahantur,  mors  per  gangraenam  certe 
sequitur.  Unum  exemplum  hujusmodi,  quod  ta- 
men feliciter  desivit,  mihi  videre  accidit,  una  cum 

Doctore  Gul.  Campbell.  In  hoc  casu,  pars 
placentae  figura  quadrata  trium  digitorum  mag- 
nitudine, cartilaginosa  fuit,  propterea  quod  non 
statim  detrahi  potuit.  Sed  usu  sanguinis  de- 
tractionis, et  tepidorum  injectionum,  in  uterum 
ipsum,  post  horas  viginti  sex,  absque  periculo,  de- 
tracta fuit ; injectiones  solutionis  sulphatis  alu- 
minis etiam  usurpatae  fuere,  ad  gangraenam  ob- 
standum. 

In  altera  divisione  hujus  speciei,  nempe,  san- 
guinis profluvium,  post  foetus  partum  atque  se- 
cundarum expulsionem,  ratio  medendi  et  medi- 
menta  quae  antea  enumeravi,  utenda  sunt : de  iis 
pauca  separatim  dicam. 

Opium  adhiberi  debet  dosi  modica,  ad  aegrae 
vires  sustinendas.  Astringentia  in  ventriculum 
ingesta  tarde  agunt,  et  spes  maxima  ab  iis  magis 
de  applicatione  topica  pendere  videtur:  ad  hoc 
consilium,  solutio  sulphatis  aluminis,  vel  corticis 
quercus  decoctum,  injicienda  sunt.  Si  apparatus 
ad  injiciendum  idoneus  obtineri  nequit,  manus 
hoc  liquore  perquam  gelido  immersa,  in  uterum 
introducenda  est ; et  altera  manu  simul  pressura 
super  abdomen  fiat,  donec  uteri  contractio  sen- 
tiatur. 

Aqua  frigida  super  abdomen  illisa  curationi 
inultum  confert ; hoc  facile  perficiatur,  et  semper 
in  promptu  est.  Praeterea  maxima  quiete,  toro 
duro,  aeris  frigidi  libero  transmissione,  opus  est. 

Remedium  alterum  est,  nempe,  Clavus  seca- 
linus,  Gallice  Ergot  dictum,  quod  nuperrime 
medici  collaudarunt : multo  saepius  apud  Ameri- 
canos quam  Britannos  usurpatum  est.  Doctor 
Stearne  de  New  York  effectus  ejus  publicavit; 
et  Doctor  Merriman,  in  appendice  ejus  operis 
de  Arte  Obstetrica,  quaedam  exempla  ejus  effec- 
tuum refert ; videtur  actionem  uteri  gravidi  ex- 
citare sine  intermissione,  sed  nullum  effectum 
erga  non  gravidam  habere.  Dr  Merriman  su- 
pracitatus  dicit,  exhibitionem  ejus  semper  mor- 
tem foetui  afferre,  nisi  caput  in  sacro  sit,  vel  super 
perinseum  premat. 

Quibusdam  occurrit  feliciter  administrari  posse, 
in  exemplis  haemorrhagiae  uterinae ; et  hoc  consilio 
in  medicina  usurpatum  fuit,  et  semper  exitium 
infelicem  foetui  tulit : propter  hanc  causam  solam 
exhibitio  ejus  certe  vitaretur. 

Mulieri  convalescenti,  diaeta  enutriente  et  fa- 
cile concoctu  opus  est,  et  vino  rubro  pro  re  nata. 
Affectus  animi  et  cofporis,  exercitationes  laborio- 

sae  evitandae  sunt ; et  si  aegra  iterum  gravida  fiat, 
nuperrime,  regimine  antiphlogistico  uti,  impera- 
tum fuit. 


Postquam  haec  scripseram,  facultas  remedii  ul- 
timi, nempe  Ergot,  effectus  observandi,  mihi 
obtulit  in  uno  altero  ve  casu : unum  memorare  hic 
satis  erit. 

M.  K.  aetat.  25,  mulier  habitu  plethorico,  sta- 
tura mediocri,  puerperio  primo  doloribus  l6t0 
Januarii  correpta  fuit  hora  10ma  a.  m.  Primum 
parturitionis  stadium  llma  p.  m.  completum,  et 
hora  post  membranae  ruptae  fuere.  17™  j 30 
a.  M.  foetus  caput  pelvim  bene  occupavit,  et  peri- 
naeum  compressit  usque  ad  horam  6tam  a.  m.  quo 
tempore  foetus  natus  est.  Puerperium  diuturnum 
fuit,  propter  internarum  partium  matris  tume- 
factionem,  externarum  rigiditatem,  foetus  capitis 
magnitudinem,  et  ejus  ossificationem  solito  ma- 
turiorem. Inter  parturiendum,  sanguis  ad  3 xxij. 
detractus,  et  versus  finem  perinaeum  oleo  bene 
lubricatum  est.  Post  secundarum  expulsionem, 
haemorrhagia  perquam  profusa  accidit,  et  subinde 
reversa  est  usque  ad  horam  9nam  a.  m. 

Ratio  medendi,  in  hoc  casu  usurpata,  eadem  fuit 
ac  in  plerisque  casibus  a Doctore  Campbell 
curatis,  scilicet,  manus  aqua  frigida  immersa  in 
uterum  introducta  est,  et  injectiones  duae  frigidae 
fistula  armata  communi  adhibitae  fuere,  et  simul 
minister  alias  abdomen  cum  oleo  terebinthinae 
fricavit,  et  alias  aqua  frigida  aspersit.  Spiritus 
probatus  ad  3 vj.  dosibus  partitis,  porrectus  est ; 
et  post  singulas  doses,  contractio  sentiri  possit, 
sed  non  satis  efficax  ad  haemorrhagiam  sistendum. 
Rebus  sic  sese  habentibus,  consultu  amici  H. 
Thompson,  chirurgi,  decoctum  clavi  secalini 
adhibitum  est ; et  quinque  minutis  horae  contrac- 
tio fortis  quae  haemorrhagiam  suppressit,  sentie- 
batur.— Formula  sequitur  : 

R.  Clavi  secalini  contusorum  seminum,  No.  10.  Aquae 
ferventis,  ^ viii.  Coque  paulisper,  et  cola.  Dimi- 
dium pro  dose  sumatur,  et  repetatur  semihora,  si 
opus  sit. 

Etiamsi  vultus  pallor,  pulsus  debilis  aliaque 
signa,  multum  sanguinis  amissum  fuisse,  indica- 
vere ; tamen  aegra  cito  revaluit,  diaeta  enutriente 
adhibita,  et  post  dies  quatuor  uber  infanti  prae- 
buit. 


finis. 

